ОДРЕД ИЗВИЂАЧА

„ “

С Т А Т У Т

 2021. године

**МИСИЈА**

Мисија извиђаштва је да допринесе образовању младих људи, кроз систем вредности заснован на скаутском Завету и Закону, да помогне изградњи бољег света у коме су људи остварени као појединци и имају конструктивну улогу у друштву.

\*\*\*\*\*\*\*\*

На основу члана 55. Устава Републике Србије, члана 12. Закона о удружењима (Сл. гласник РС бр. 51/09, 99/2011), члана 90. Статута Савеза извиђача Србије и члана ХХ. Статута Одреда, Скупштина Одреда на својој седници одржаној \_\_\_\_\_\_\_\_\_\_\_\_. године у \_\_\_\_\_\_\_\_ усвојила је нови

## С Т А Т У Т

**Одреда извиђача „\_\_\_\_\_\_\_\_\_\_\_\_\_\_\_\_\_\_\_“ из\_\_\_\_\_\_\_\_\_\_\_\_\_**

 **ОПШТЕ ОДРЕДБЕ**

Члан 1.

Одред извиђача „\_\_\_\_\_\_\_\_\_\_\_\_\_\_\_\_\_\_\_\_\_\_\_“ из \_\_\_\_\_\_\_\_\_\_\_\_\_\_\_„ (у даљем тексту: Одред) је добровољно, неполитичко, непрофитно, патриотско, васпитно, образовно и еколошко удружење грађана, отворенo за све, без обзира на узраст, пол, порекло, националну, расну, верску и политичку припадност.

Одред је основан на неодређено време ради остваривања циљева у области окупљања и васпитања деце и омладине и ради спровођења циљева утврђених Програмом Савеза извиђача Србије, по начелима и методама рада које су утемељили оснивачи извиђачког покрета Роберт Баден Пауел и Милош Ђ. Поповић.

Члан 2.

Назив Одреда је: Oдред извиђача „ “.

Скраћени назив одреда је: „ “.

Назив Одреда на енглеском језику је: Scout grоup .

Одред има седиште у , у улици .

Одред своју делатност остварује на територији Републике Србије.

Одред се у складу са Законом и овим Статутом добровољно удружује у Савез извиђача Србије.

Одред се може удруживати са сродним организацијама у земљи и иностранству, на принципима самосталности, неполитичности, равноправности, хуманости и солидарности.

Члан 3.

Одред има знак.

Изглед знака одреда одређује Скупштина одреда посебном одлуком. Знак одреда је заштићен.

Члан 4.

Одред има заставу.

Изглед заставе одреда је регулисан Правилником о заставама у Савезу извиђача Србије.

Одред може имати химну. Текст химне одреда усваја Скупштина одреда.

Одред има Дан одреда (ако има). Дан Одреда се обележава ХХХХХ, као датум када ........

Одред има Крсну славу (ако има) \_\_\_\_\_\_\_\_\_\_\_\_\_\_.

Члан 5.

Одред има печат, округлог облика, пречника 30мм, са знаком Савеза извиђача Србије у средини и натписом Одред извиђача „ “ и местом.

Одред има штамбиљ правоугаоног облика са истим текстом као и на печату, знаком, седиштем и адресом одреда.

Члан 6.

 Одред представља и заступа старешина одреда у складу са законом и овим Статутом.

Одред могу да представљају и друга изабрана или именована лица у складу са одредбама овог Статута.

**ЦИЉЕВИ И ОСТВАРИВАЊЕ ЦИЉЕВА**

Члан 7.

 Област остваривaња циљева одреда огледа се:

1. У пуном интелектуалном, друштвеном, емоционалном, физичком и духовном развоју деце и младих на пољу: живота у природи, науке, занатства и технике, културе и забаве, лидерства и тимског рада, здравља и рекреације, доприноса заједници и организације и традиције.

Члан 8.

 Циљ деловања одреда је:

1. Подстицање целоживотног учења кроз спровођење програма неформалног образовања појединаца, којим се омогућава стицање трансверзалних вештина и компетенција и развијање предузетничког духа ради лакшег запошљавања, као и алата за његово спровођење
2. Развој љубави према природи, подизање “енергетске свести“, свести о климатским променама и о значају заштите животне средине, начинима њеног очувања, заштите природних вредности, као и активно учешће деце и младих на том пољу;
3. Оспособљавање чланства за одговорни боравак у природи;
4. Промоција здравих стилова живота, развоја и очувања менталног здравља и заштите здравља деце и младих, значаја хигијене, превенција ризичног понашања деце и младих;
5. Оспособљавање чланства за реаговање у ванредним ситуацијама и ширење свести о безбедносним ризицима адекватном начину понашања у свим сферама живота (школи, саобраћају, савременим технологијама, и др);
6. Оспособљавање чланства за друштвени активизам, међугенерацијску сарадњу и разумевање друштвених сектора;
7. Промовисање и признавање волонтерског рада и радне праксе;
8. Промовисање мира, толеранције и уважавање различитости;
9. Омогућавање укључености социјално угрожених и маргинализованих друштвених група;
10. Развијање капацитета за примену омладинске политике;
11. Подстицање и развијање одговорности младих и оних који раде са децом и младима;
12. Развој лидерских вештина, организационих вештина и вештина планирања и оспособљавање чланства за рад у тиму;
13. Развој истраживачког духа, способности закључивања и критичког размишљања код младих;
14. Развој психофизичких способности, побољшање социјализације деце и квалитета њиховог живота;
15. Подстицање чланова да развијају своју духовност и преузимају одговорност за свој лични развој;
16. Подстицање креативности и стваралаштва деце и младих;
17. Развој свести о култури наше земље, мултикултуралности, јачању међунационалног поверења, свести о историји, народној и војној традицији, очувању културне баштине и старих заната;
18. Промоција и унапређење туристичких садржаја Републике Србије;
19. Подстицање мобилности младих;
20. Подстицање младих да буду тачно и правовремено информисани;

Одред своје задатке остварује:

1. организовањем рада и живота у јединицама, а на основу Програма Савеза извиђача Србије, склоности и жеља самих чланова;
2. кроз неформално образовање и васпитање, континуираним организованим савладавањем Програма Савеза уз развијање унутрашње дисциплине, стварање услова за рад у мањим и већим групама и промоцију целоживотног учења одраслих;
3. јачањем кадровских и материјалних капацитета Одреда;
4. упознавањем историје, културе, традиције, природних лепота и знаменитости Републике Србије, као и учешћем у акцијама њиховог очувања;
5. сарадњом са школама, васпитним установама и институцијама, органима власти, војском, полицијом, црквом и другим установама ради обогаћивања Програма Савеза и повезивање са друштвеном средином;
6. сарадњом са другим сродним организацијама код нас и у свету;
7. организовањем и учешћем у међународној сарадњи, негујући културу, очување језика и обичаје српског и других народа како у земљи тако и у дијаспори уз укључивање различитих друштвених група и заступљену родну равноправност;
8. организовањем излета, табора - летњих кампова, маршева, похода, бициклистичких тура, кампања против болести зависности, радионица, спортских и других облика активности и рекреације за чланове и друге заинтересоване;
9. укључивањем чланова и јединица у живот и активности средине у којој извиђачи раде и живе;
10. укључивањем младих у процесе одлучивања на свим нивоима;
11. систематизацијом и очувањем извиђачких материјалних, духовних и писаних вредности;
12. организовањем волонтерских кампова и радне праксе унутар одреда;
13. обезбеђењем путних повластица, набавке опреме и других врста помоћи;
14. укључивањем младих у креирање информација, њихово преношење различитим каналима комуникације, оснивањем и вођењем медија и контролу;
15. кроз издаваштво, информисање, промотивне кампање, фестивале, еколошке изложбе, обележавање међународних датума, кроз неформалне видове образовања
16. разумевањем и применом принципа одрживог развоја;
17. на други начин а у складу са Програмом СИС и овим Статутом.

**ЧЛАНСТВО**

Члан 9.

Члан одреда може бити сваки грађанин Републике Србије (у даљем тексту: члан) у складу са Законом о удружењима, који примењује Статут и који прихвата и спроводи Програм Савеза извиђача Србије.

Чланом одреда се постаје потписивањем приступнице, плаћањем чланарине и уписом у књигу чланова Одреда. Након тога члан даје Обећање (категорија полетараца и пчелица) или полаже Завет (за остале категорије), од када има право да носи мараму одреда.

Изјаву о приступању, односно учлањењу у Одред за малолетно лице до 14 година живота потписује његов законски заступник у складу са законом, а ако је у питању малолетник са навршених 14 година живота изјаву даје сам малолетник уз изјаву о давању сагласности његовог законског заступника у складу са законом.

Члан 10.

 Према узрасту чланови одреда су сврстани у следеће категорије:

а) пчелице и полетарци, деца узраста од 6 до 11 година старости,

б) млађе планинке и извиђачи, деца узраста од 11 до 15 година старости,

в) старије планинке и извиђачи, млади узраста од 15 до 19 година старости,

г) млађи брђани и млађе брђанке, млади узраста од 19 до 30 година старости,

д) брђани, одрасли чланови преко 30 година старости.

Заједнички назив за све чланове је и з в и ђ а ч.

Заједнички назив за све чланове на енглеском језику је s c o u t.

Чланови Одреда , у складу са Програмом и Саттутом Савеза организују се у радне и основне јединице.

Члан 11.

Члан Одреда има право:

- да учествује у активностима своје јединице, Савеза и међународним активностима;

- да се обучава за руководеће дужности и друге дужности у јединици и Савезу;

- да предлаже доношење одлука, да равноправно у складу са демократским односима у организацији учествује у одлучивању када може да прихвати одговорност за донете одлуке (чланови од 14-18 година одлучују уз писмену сагласност законских заступника);

- да зависно од узраста бира, буде биран у органе, на дужности у јединици и руководствима акција Одреда и виших Савеза и удужења у којима је Одред члан; - да користи средства и услуге организације као и повластице које држава обезбеђује члановима Одреда;

- да буде благовремено информисан о раду органа и тела одреда и Савеза;

Члан 12.

Члан одреда је дужан :

- да примењује Статут одреда, спроводи План рада одреда који је у складу са Програмом Савеза и активно доприноси испуњењу циљева одреда;

- да развија и чува углед Одреда и Савеза чији је Одред члан;

- да редовно плаћа чланарину;

- да носи униформу и ознаке Одреда и Савеза чији је Одред члан за време извиђачке активности, после датог/положеног обећања/завета, а у складу са Правилником о униформама и ознакама Савеза;

- да поштује права других чланова;

- да правилно и одоговорно користи и чува опрему одреда;

- да доследно спроводи донете одлуке;

- да по престанку активног рада и даље помаже Одреду;

 Чланови који обављају руководеће дужности поред наведених права и дужности имају обавезу:

- да посебно брину о повереној им деци и омладини, а нарочито о њиховом здрављу и сигурности, те да заступају њихове интересе;

 - да оспособљавају чланове за дужности у организацији.

Учешће одраслих чланова у раду Одреда мора бити усмерено на васпитање и образовање младих чланова у складу са Планом рада Одреда.

Члан 13.

Члан одреда може иступити из чланства у Одреду давањем писане изјаве о иступању.

Чланство у Одреду, независно од воље члана, може престати због неактивности члана, непоштовања одредби овог статута, Статута Савеза извиђача Србије или нарушавања угледа Одреда.

Одлуку о престанку чланства у смислу претходног става доноси Управа одреда, на образложени предлог јединице, старешине или начелника Одреда.

Члану ће Управа одреда омогућити да се изјасни о разлозима због којих је поднет предлог за доношење одлуке о престанку његовог чланства.

На одлуку Управе члан може да се жали Скупштини одреда чија је одлука коначна.

**ОБЕЋАЊЕ, ЗАВЕТ И ЗАКОНИ**

Члан 14.

Обећање полетараца гласи:

"Обећавам да ћу волети своју Отаџбину, да ћу трагати за истином и љубављу, да ћу добро учити, бити вредан и да ћу сваког дана учинити добро дело."

Члан 15.

Закони полетараца гласе:

1. Полетарац је добар друг, праведан и храбар.

2. Полетарац поштује своје родитеље и старије.

3. Полетарац добро учи, вредан је и несебичан.

Члан 16.

Завет извиђача гласи:

"Дајем часну реч да ћу чувати своју Отаџбину, да прихватам духовну стварност и да ћу трагати за њеним пуним значењем, да ћу помагати другима, и да ћу живети и радити по извиђачким законима."

Члан 17.

Закони извиђача гласе:

1. Извиђач је добар друг, ведар, друштвен и несебичан;

2. Извиђач је користан члан заједнице у којој живи;

3. Извиђач је честит, одан, учтив и клони се штетних навика;

4. Извиђач цени и развија духовне, физичке и интелектуалне вредности;

5. Извиђач је искрен, говори истину и бори се за њу;

6. Извиђач поштује родитеље и старије, а помаже млађим и слабијим;

7. Извиђач стално учи и примењује стечена знања и вештине;

8. Извиђач је вредан, истрајан и цени рад;

9. Извиђач воли природу, упознаје је и чува;

10.Извиђач одговорно извршава заједничке одлуке.

**ОРГАНИ ОДРЕДА**

Члан 18.

Одредом управљају чланови одреда.

Органи одреда су: Скупштина, Управа, старешина и Надзорни одбор. **(по закону не мора да постоји НО, али је добро да га имамо због донатора, нарочито ако се одред бави неком делатношћу)**

Одлуком скупштине или управе одред може формирати стална и повремена радна тела.

 **СКУПШТИНА**

Члан 19.

Највиши орган одреда је скупштина одреда.

Скупштину одреда чине сви чланови одреда.

Уколико Одред броји више од 100 чланова, онда се Скупштина може формирати по делегатском принципу где сваку основну јединицу представља по 5 представника. Број представника који чине Скупштину, пред сваку седницу, потврдиће Управа Одреда одлуком. Одлука ће бити донета најкасније 15 дана пре дана одржавања Скупштине Одреда.

Минималан број чланова Скупштине по делегатском принципу је 20.

Члан 20.

Скупштина Одреда ради у седницама.

 Седницу Скупштине сазива Старешина Одреда на личну иницијативу, на предлог Управе одреда, Надзорног одбора или једне трећине чланства.

Сазивање и дневни ред Скупштине Одреда мора бити објављен најмање 15 (петнаест) дана пре њеног одржавања. Сазивање и дневни ред Скупштине Одреда објављује Старешина Одреда или Управа. Материјали за Скупштину се достављају јединицама најмање 7 (седам) дана пре одржавања седнице Скупштине.

Уколико Старешина не уважи аргументоване разлоге за заказивање седнице, Управа Одреда може заказати седницу Скупштине образлажући своје мотиве уз позивно писмо.

Редовне седнице Скупштине Одреда се одржавају најмање једном годишње. Сваке четврте године редовна седница Скупштине Одреда је и Изборна седница Скупштине Одреда. Изборна седница Скупштине се може одржати и раније, у изузетним случајевима, уколико чланови органа не могу да обављају своју дужност и исрпљена је могућност за кооптирање.

Ванредне седнице Скупштине Одреда се одржавају по потреби, а на писани предлог Старешине Одреда, Управе Одреда или једне трећине чланова. Мора се одржати у року од 30 дана.

Седницом Скупштине Одреда председава Старешина Одреда. У његовом одсуству замењује га Заменик старешине или лице које одреди Скупштина.

Члан 21.

Скупштина одреда:

1) доноси план и програм рада одреда;

2) усваја Статут, као и измене и допуне Статута;

3) усваја пословник о раду и доноси одлуке у складу са позитивним прописима Републике Србије и Статутом;

4) утврђује и спроводи политику Одреда у циљу остваривања Мисије, принципа и метода рада извиђачке организације;

5) усваја Правилнике потребне за рад одреда (матерјално финансијски и др)

4) бира и разрешава чланове управе одреда у складу са овим Статутом;

5) бира и разрешава чланове надзорног одбора одреда;

6) бира и разрешава старешину одреда;

7) бира и разрешава своје представнике у скупштини Савеза извиђача Србије и другим организацијама чији је одред члан; (може и Управа)

8) разматра и усваја годишње извештаје управе, надзорног одбора и старешине одреда;

9) разматра и усваја финансијски план и финансијски извештај;

10) одлучује о висини чланарине за следећу годину; (може и Управа)

11) одлучује о статусним променама одреда;

11) одлучује о престанку рада одреда;

12) доноси одлуку о имовини у случају престанка рада одреда;

13) Одлучује о удруживању Одреда у извиђачке Савезе на нивоу општине/града, покрајине, Републике Србије,

14) Одлучује о удруживању Одреда у рад и деловање сродних организација,

13) обавља и друге задатке у складу са овим Статутом и Статутом Савеза извиђача Србије.

Члан 22.

Скупштина пуноправно одлучује ако седници присуствује најмање једна половина плус један чланова, односно представника, што се утврђује на бази списка о плаћеној чланарини.

Скупштина одлучује већином гласова присутних чланова.

Одлуку о изменама и допунама Статута и престанку рада одреда скупштина доноси двотрећинском већином гласова свих чланова.

Скупштина доноси одлуке и закључке по правилу јавним гласањем. Скупштина може одлучити већином гласова присутних чланова да се о појединим питањима гласа тајно.

Остали детаљи рада Скупштине дефинисани су Пословником о раду Скупштине.

 **УПРАВА ОДРЕДА**

Члан 23.

Управа Одреда је извршни орган скупштине Одреда.

Чланове управе одреда бира Скупштина одреда већином гласова присутних чланова.

Управа се стара о спровођењу циљева и плана рада Одреда који су усвојени на скупштини.

Управа Одреда има најмање пет чланова.

Чланови управе Одреда по дужности су: старешина Одреда, заменик старешине Одреда и начелник Одреда.

У периоду између седница Скупштине управа Одреда може прихватити оставку свог члана и попунити упражњено место, о чему извештава скупштину Одреда на првој наредној седници.

Рад Управе одреда ближе се уређује пословником о раду скупштине одреда .

Члан 24.

Управа одреда:

1) руководи радом одреда између две седнице скупштине и доноси одлуке ради остваривања циљева одреда;

2) организује редовно обављање делатности одреда;

3) анализира рад и стање Одреда у целини и предузима мере ради јачања и унапређења

3) поверава посебне послове појединим члановима одреда;

4) предлаже Скупштини одреда доношење једногодишњих планова рада и финансијских планова одреда;

5) доноси финансијске одлуке;

6) одлучује о покретању поступка за измене и допуне Статута, сопственом иницијативом или на предлог чланова Одреда и припрема предлог измена и допуна, који подноси скупштини на усвајање;

7) одлучује о покретању поступка за накнаду штете у складу са позитивним прописима Републике Србије;

8) одлучује о другим питањима за која нису, Законом или овим Статутом, овлашћени други органи одреда;

9) на предлог старешине одреда бира заменика старешине;( може и скупштина)

10) именује начелника одреда и штаб на предлог начелника;

11) Именује Савет одреда

11) припрема седнице скупштине одреда;

12) додељује признања одреда;

13) усваја извештаје начелника и штаба одреда;

14) тумачи Статут одреда;

15) усваја Пословник о раду Управе одреда, Правилнике и друга акта којима се уређују поједине области рада Одреда;

15) усваја пословник о раду штаба одреда којим ближе регулише питања од значаја за његов рад;

16) Доноси одлуку о ангажовање агенције за књиговодство

17) Остварује сарадњу са органима Републике, локалне самоуправе, другим сродним организацијама, војском, верским заједницама, образовним, васпитним, здравственим и другим установама;

16) обавља и друге послове који произилазе из потреба одреда, у складу са Законом, Статутом, Програмом, Планом и овим Статутом.

Управа одреда се састаје најмање четири пута годишње.

Управа одреда пуноважно одлучује ако је седници присутно више од половине чланова, а одлуке доноси већином гласова свих чланова.

Члан 25.

Управа Одреда ради на седницама.

Седнице Управе се одржавају по потреби, а најмање четири пута годишње (зимска, пролећна, летња и јесења седница).

Седнице Управе сазива и њиме руководи Старешина Одреда, односно Заменик.

У случају да поред Старешине и Заменик буде спречен да присуствује седници, седницом руководи члан кога изабере Управа.

Старешина Одреда седницу заказује на личну иницијативу, утврђеним планом рада Управе или на захтев једне трећине чланова Управе.

Члан 26.

Управа ради и пуноважно одлучује ако седници присуствује више од половине чланова Управе.

Одлуке се доносе већином гласова присутних чланова. (или целокупног броја)

У периоду између седница Скупштине Управа Одреда може прихватити оставку свог члана и попунити упражњено место или услед континуиране неактивности изршити кооптирање, о чему извештава Скупштину Одреда на првој наредној седници. На овај начин може бити замењено највише једна трећина чланова Управе Одреда.

Детаљи рада Управе, као и начин кооптирања дефинисан је Пословником о раду Управе Одреда.

**СТАРЕШИНА ОДРЕДА**

Члан 27.

 Старешину одреда бира и разрешава скупштина одреда већином гласова присутних чланова из редова чланова Одреда. Старешина одреда је пунолетна особа.

Старешина одреда:

- представља и заступа одред у правном промету и има права и дужности финансијског налогодавца.

- председава седницама скупштине и управе одреда.

- координира активности у одреду на спровођењу Програма Савеза и плана рада одреда.

- одговоран је за спровођење одлука Скупштине и Управе, те активно ради на обезбеђивању услова за рад организације, афирмисању садржаја извиђачких активности, популаризацији специфичности организације, промоцији Мисије, принципа и метода рада скаутског покрета;

- заступа Одред пред судским органима општине, града и државе или преноси своје право на адвоката кога је ангажовала Управа Одреда

- обавља и друге задатке у складу са законом, планом рада, потребама одреда и овим Статутом.

Старешина одреда за свој рад одговара Скупштини ореда.

Заменик старешине одреда помаже старешини одреда у раду и замењује га у његовом одсуству, у складу са овим Статутом.

Рад старешине и заменика старешине одреда ближе се уређује пословником о раду скупштине одреда.

**НАДЗОРНИ ОДБОР (по закону не мора да постоји, али је добро да га имамо због донатора, нарочито ако се одред бави неком делатношћу)**

Члан 28.

 Надзорни одбор је самостални орган одреда.

 Чланове Надзорног одбора бира скупштина одреда већином гласова присутних чланова на мандат од четири године и могу бити поново бирани.

 Надзорни одбор има три члана, изван састава скупштине, који између себе бирају председника.

 Надзорни одбор пуноважно ради и одлучује када су седници присутна најмање два члана.

Надзорни одбор одлучује већином гласова од укупног броја чланова.

Надзорни одбор контролише финансијско и материјално пословање одреда.

Надзорни одбор подноси извештај на свакој седници скупштине.

О евентуално уоченим неправилностима, без одлагања, Надзорни одбор обавештава старешину и управу одреда.

 Рад Надзорног одбора ближе се уређује пословником о раду скупштине одреда.

**СЕКРЕТАР ОДРЕДА**

Члан 29.

Секретар Одреда:

- по налогу Старешине припрема седнице Управе одреда и води записник;

- врши дужност секретара Скуштине и Надзорног одбора

- одговоран је за редовно заказивање седница Управе и Скупштине Одреда;

- одговоран је за законску процедуру избора;

- предлаже образовање секретаријата и других потребних органа;

- одговоран је за законитост и правилност уговора, споразума, договора које закључује Одред;

- обезбеђује све услове потребне за рад тела које именује Скупштина, Управа, Штаб Одреда;

- тумачи одредбе Пословника о раду Управе;

- прати доношење свих законских прописа и измена од интереса за рад Одреда;

- одговара за редовно информисање чланова Одреда о Законима и прописима;

- одмах по промени постојећих Закона и прописа обавештава писмено Старешину Одреда о томе;

- води рачуна о интересима и правној заштити организације;

- Рад секретара ближе се одређује Пословником о раду Управе и Упутством о раду секретара.

 За свој рад секретар одреда одговара Старешини и Управи одреда.

**ШТАБ ОДРЕДА**

Члан 30.

Штаб одреда је орган управе одреда.

 Штаб одреда чине начелник одреда и вође основних јединица (чета, посада, кола).

 Штаб одреда програмира и реализује план рада одреда и организује акције и активности одреда.

 Штаб одреда реализује програм обуке водника и друге активности одреда у складу са планом рада.

Штаб одреда се састаје по потреби, а најмање једанпут месечно.

Штабом одреда председава начелник одреда.

Рад штаба одреда ближе се регулише пословником који доноси Управа одреда.

**НАЧЕЛНИК ОДРEДА**

Члан 31.

Начелника одреда бира и разрешава Управа одреда већином присутних чланова. За свој рад одговара Управи одреда.

Начелник Одреда:

- руководи радом Штаба;

- стара се о стриктној примени Програма и плана рада Одреда;

- одговоран је за реализацију плана рада Штаба одреда;

- са Штабом припрема годишњи план програмских актиности и предлаже га Управи одреда;

- подноси извештаје о активностима и реализацији Програма рада одреда;

- одговоран је за реализацију годишњег плана програмских активности;

- даје мишљење о додели ознака извиђачких звања, предлаже Управи мере ради побољшања рада у јединицама и активностима одреда

- стара се да сви чланови Штаба буду редовно информисани о раду Одреда;

- стара се да сви чланови Штаба обављају своја задужења;

- учествује у пружању помоћи основним јединицама у реализацији планова рада;

- редовно информише Управу о раду Штаба;

- сазива седнице Штаба и обавља друге поверене задатке.

Начелник за свој рад одговара управи одреда.

**САВЕТ ОДРЕДА**

Члан 32.

Управа одреда може именовати савет одреда.

Савет се бира од родитеља чланова, истакнутих чланова одреда, пријатеља одреда и заинтересованих представника локалне управе и других заинтересованих представника локалне заједнице.

Улога савета је да у оквиру својих могућности помаже у раду одреда трудећи се да обезбеди што боље услове за рад, обезбебеђујући материјалну и финансијску подршку, сарадњу са локалном заједницом, школама, установама, државним органима, институцијама, предузећима, другим организацијама и удружењима.

Конституисање, рад и задаци савета регулишу се одлуком о именовању савета коју доноси управа одреда.

 **ИЗБОРИ У ОДРЕДУ**

Члан 33 .

Ради успостављања демократских односа у организовању и руковођењу, спроводе се избори за представнике у органе и тела Одреда.

Одлуком Управе Одреда расписују се редовни избори пре истека мандата, а најкасније 60 (шездесет дана) пре одржавања изборне седнице Скупштине.

Приликом избора свих руководстава и представника, у органе, води се рачуна, а посебно код предлагања и кандидовања, о старосној и полној структури кандидата и личним извиђачким и моралним квалитететима предложених кандидата.

Предложени кандидат је изабран ако се за њега изјасни више од половине присутних на изборној седници.

Избори за чланове органа Одреда врше се тајним гласањем осим уколико се Скупштина не изјасни да гласање буде јавно.

Члан 34.

Нико не може вршити дужност у Одреду ако није члан Одреда, осим чланова Надзорног одбора и Савета одреда.

Мандат изабраних на дужности траје четири године са могућношћу реизбора.

Мандат престаје услед престанка обављања функције или дужности, престанком чланства у Одреду, подношењем оставке, опозивом уз писмено образлозење, сменом или због више силе.

О опозиву се расправља, оставка се констатује, а смењивање се врши након расправе и гласања чланова органа чији се члан смењује.

Опозив и смењивање може настати услед неизвршавања преузетих обавеза, непоштовања донетих одлука и кршења Статута и Правилника Одреда.

**ЈАВНОСТ РАДА ОДРЕДА**

Члан 35.

Рад одреда је јаван.

Управа одреда се стара о редовном обавештавању чланства и јавности о раду и активностима одреда, непосредно или путем интерних публикација, односно путем саопштења за јавност или на други примерени начин.

Интерни билтени и слични материјали као и званичне интернет презентације Одреда на друштвеним мрежама су у надлежности Управе Одреда.

Информације које се објаве у овим гласилима морају бити тачне, истините и проверене, а они који их објављују одговарају за њих и подлежу законској одговорности.

Годишњи обрачуни и извештаји о активности Одреда подносе се члановима на седници скупштине Одреда.

**СРЕДСТВА ЗА РАД ОДРЕДА**

Члан 36.

Одред прибавља средства за рад од чланарине, добровољних прилога, донација и поклона, финансијских субвенција, спонзорства и завештања, од Светске организације скаутског покрета, из фондова Републике Србије и на други законом дозвољен начин.

Појединци, организације или установе, које дају поклоне Одреду могу стећи звања дародавца или добротвора.

Члан 37.

Делатност одреда је 9499 – остале организације на бази учлањења. (Навести и друге делатности којима се одред бави комецијално)

Члан 38.

Одред може почети са непосредним обављањем привредне делатности тек након извршеног уписа у Регистар привредних субјеката.

Одред може прибављати средстава и од котизације за семинаре и друге облике образовања за волонтеризам младих, као и продајом секундарних сировина прикупљених током реализације акција за чишћење животне средине или производа насталих у оквиру едукативних радионица, као и других облика сродних привредних делатности које Одред обавља.

Средства остварена обављањем привредне и друге делатности могу се користити искључиво за остваривање циљева Одреда, укључујући и трошкове редовног рада Одреда и сопственог учешћа у финансирању одређених пројеката.

###  **УСЛОВИ РАДА**

Члан 39.

Савет и Управа Одреда дужни су да стварају просторне, финансијске, кадровске и друге услове за рад чланова и остваривање програмских циљева - оснивањем домова извиђача, уређивањем таборских центара и обезбеђивањем донатора и спонзора.

**ПРИЗНАЊА**

Члан 40.

За достигнућа у раду остварене изузетне резултате од значаја за јачање и ширење организације у целини, чланови, основне и радне јединице, као и пријатељи Одреда могу бити похваљени, награђивани и одликовани.

Похвале награде и одликовања су утврђени Правилником о признањима Одреда који доноси Скупштина одреда и других Савеза чији је одред члан.

**ИЗМЕНЕ И ДОПУНЕ СТАТУТА**

Члан 41.

Иницијативу за измену и допуну Статута могу дати чланови, основне и радне јединице и органи Одреда.

Образложена иницијатива се у писаној фоми доставља Управи Одреда најкасније 60 (шездест дана) пре одржавања седнице Скупштине Одреда.

Управа разматра иницијативу из става 1. овог члана и своје мишљење доставља Скупштини на разматрање у року од 30 (тридесет) дана од дана одржавања седнице.

Коначну одлуку о иницијативи из става 1. овог члана доноси Скупштина.

 **ПРЕСТАНАК РАДА ОДРЕДА**

Члан 42.

Одред престаје са радом одлуком Скупштине, када престану услови за остваривање циљева одреда, као и у другим случајевима предвиђеним Законом.

Члан 43.

У случају престанка рада одреда, имовина одреда се предаје домаћем недобитном удружењу, основаном ради остваривања истих или сличних циљева које ће бити изабрано на скупштини одреда на којој се буде ослучивало о престанку рада одреда.

**ЗАВРШНЕ ОДРЕДБЕ**

Члан 44.

На сва питања која нису регулисана овим Статутом непосредно ће се примењивати одредбе Закона о удружењима, других позитивних прописа Републике Србије или Статут Савеза извиђача Србије.

Члан 45.

Све измене и допуне овог Статута биће сачињене у писменом облику. О изменама и допунама овог статута одлучује скупштина одреда у смислу овог статута.

Члан 46.

Општи и посебни акти Одреда биће усагашени са овим Статутом до 31.12.2021. године.

Члан 47.

Доношењем овог Статута престаје да важи Статут одреда извиђача „\_\_\_\_\_\_\_\_\_\_\_\_\_\_\_\_\_\_\_\_\_\_“ који је донет на седници Скупштине Одреда дана\_\_\_\_\_\_\_\_\_\_\_\_\_\_\_\_ и уписан у Агенцији за привредне регистре, решењем број \_\_\_\_\_\_\_\_\_\_\_\_\_\_\_\_\_.

Члан 48.

Овај статут ступа на снагу даном доношења, а примењиваће се од дана овере код надлежне Агенције (за нове - уписа одреда у Регистар АПР).

Записничар Председавајући Скупштине

Одреда извиђача

 „ “